Vytautas Mizeras

Vytautas Mizeras (g. 1931 m. kovo 27 d. Vilkiautinyje, Merkinės valsčius, Alytaus apskritis) – Lietuvos prozininkas, muziejininkas, mokytojas ekspertas.

Biografija 
1948 m. baigė Leipalingio gimnaziją, 1955 m. Šiaulių mokytojų institutą, 1966 m. Vilniaus pedagoginį institutą.

Nuo 1948 m. mokytojavo. 1948–1949 m. Mikyčių ir Teizų (Lazdijų r.), 1949–1958 m. Kivylių ir Bikavėnų (Šilutės r.) pradinių mokyklų vedėjas. 1958–1962 m. Jonaičių (Šilutės r.) aštuonmetės mokyklos, 1963–1964 m. Raguviškių (Kretingos r.) aštuonmetės mokyklos, 1964–1971 m. Darbėnų vidurinės mokyklos, 1971–1975 m. Elektrėnų (Trakų r.) internatinės mokyklos direktorius. 1975–1991 m. Elektrėnų „Ąžuolyno“ vidurinės mokyklos direktorius, 1991–2002 m. lietuvių kalbos ir literatūros mokytojas, vadovavo literatūros ir meno muziejui. 1995 m. suteikta lietuvių kalbos mokytojo eksperto kvalifikacija. 1991–2002 m. Elektrėnų meno muziejaus kūrėjas ir direktorius. Lietuvos mokytojų literatų draugijos „Spindulys“ pirmininkas.

Kūryba 
Apie 20 m. dainavo chore, režisavo scenos kūrinius Šilutės, Kretingos ir Trakų rajonų kultūros namų scenose, pats rašė scenarijus. Prašė 12 grožinės literatūros knygų, jis yra Elektrėnų bei Merkinės apylinkių istorinių knygų bendraautoris. Kūryboje svarstoma pedagoginės problemos, idealų likimas karo ir pokario sąlygomis. Beletrizuotų vaizdelių, didaktinių apmąstymų, esė, laiškų, miniatiūrų bei kt. formomis perteikiama vaiko brandos pokyčiai, mokyklos atmosfera, dalijamasi pedagogine patirtimi. V. Mizero kūryba spausdinta keturiuose almanachuose.

Bibliografija 
 Skambutis šaukia: apysaka. – Vilnius: Vaga, 1985. – 308 p.
 Laiškas tėvams ir mokytojams / iliustr. Lena Ausiejūtė. – Vilnius: Periodika, 1990. – 46 p.: iliustr.
 Leisk man pakilti: apsakymai ir apysaka / iliustr. Lena Ausiejūtė. – Vilnius: Valstybinis leidybos centras, 1991. – 160 p.
 Atminties sodas: pedagoginė beletristika / dail. Lena Ausiejūtė. – Vilnius: Valstybinis leidybos centras, 1993. – 162 p.: iliustr.
 Visada pateka saulė: romanas. – Vilnius: Valstybinis leidybos centras, 1995. – 251 p. – ISBN 9986-09-074-1
 Kraitė / dail. Vaida Juozapaitytė. – Vilnius: Margi raštai, 1997. – 148 p.: iliustr.
 Meno muziejus mokykloje, 1977–1997. – Vilnius: Margi raštai, 1997. – 31 p.: iliustr.
 Sidabrinis kiras: apysaka. – Vilnius: Margi raštai, 1999. – 125 p. – ISBN 9986-09-193-4
 Tavo vaikai / iliustr. Irena Žviliuvienė, Živilė Žviliūtė. – Vilnius: Margi raštai, 2000. – 53 p.: iliustr. – ISBN 9986-09-216-7
 Laiko ženklai: Elektrėnų savivaldybės literatų kūrybos almanachas / Vilija Dobrovolskienė, Jurga Chmieliauskienė, Vytautas Mizeras. – Elektrėnai: Elektrėnų žinios, 2003. – 238 p.: portr. – ISBN 9955-9470-1-2
 Ilgesys ir atminimas: lyrika, epigramos, proza. – Vilnius: Margi raštai, 2003. – 149 p. – ISBN 9986-09-249-3
 Akmenų byla: sakmė / fotogr. Vytautas Suslavičius. – Vilnius: Petro ofsetas, 2004. – 63 p.: iliustr. – ISBN 9955-534-58-3
 Laisvi: eiliuota pasaka, eilėraščiai / iliustravo Vievio meno mokyklos mokiniai. – Vilnius: Margi raštai, 2004. – 71 p.: iliustr. – ISBN 9986-09-266-3
 Žalio miško ašara: eiliuotos pasakaitės vaikams / iliustravo Elektrėnų meno mokyklos mokiniai. – Vilnius: Margi raštai, 2005. – 62 p.: iliustr. – ISBN 9986-09-296-5
 Elektrėnai: Vievis, Semeliškės, Kietaviškės, Pastrėvys, Beižionys, Kazokiškės, Gilučiai / Vytautas Mizeras, Augustinas Ickevičius, Danutė Gudelienė, Laima Tidikienė, Vilmantas Palčiauskas, Elvyra Valiukienė, Veronika Tamošiūnienė. – Vilnius: Jandrija, 2006. – 498 p.: iliustr. – ISBN 9955-431-28-8
 Elektrėnų savivaldybės literatūros ir meno muziejus (1976–2006). – Vilnius: Margi raštai, 2006. – 86 p.: iliustr. – ISBN 9986-09-304-X
 Pro laiko langą: kūrinių vaikams rinktinė / iliustravo Vievio meno mokyklos mokiniai. – Vilnius: Margi raštai, 2008. – 93 p.: iliustr. – ISBN 978-9986-09-359-6
 Lašo kelionė stiklu: amžiaus šešėliai: kūrybos rinktinė. – Vilnius: Margi raštai, 2009. – 347 p.: iliustr. – ISBN 978-9986-09-384-8
 Iš savo šulinio: apybraiža. – Vilnius: Margi raštai, 2012. – 102 p.: iliustr. – ISBN 978-9986-09-432-6

Įvertinimas 
 1977 m. LTSR nusipelnęs mokytojas
 1984 m. LSSR liaudies mokytojas

Šaltiniai 

Lietuvos prozininkai
Lietuvos vaikų rašytojai
Lietuvos mokytojai ekspertai
Lietuvos muziejų direktoriai